da de da de da de fi en en en sv da nl de bar da da da de da da da da da da da da de de da da es da da it da de
Matematikken er en stor chance | Dansk Skoleforening for Sydslesvig e.V.
En studentereksamen fra Duborg-Skolen kan give mange flere valgmuligheder af uddannelser i Danmark.
Mange elever i Sydslesvig tror, at kravene på de to sydslesvigske gymnasier er højere end i Danmark. Det gælder især matematik. Desuden afslutter man sin eksamen med 5 fag på A-niveau på Duborg-Skolen, mens det som udgangspunkt kun er fire A-niveau-fag i Danmark. Det gør det dog ikke lettere at bestå i Danmark. Duborg Skolens nye rektor Heino Aggedam ser mere nuanceret på det at søge nordpå, fordi man så slipper for matematik på højeste niveau. For det såkaldte A-niveau i matematik åbner op for mange flere uddannelsesmuligheder.
Når man tager en studentereksamen i Danmark, kan det være, at man har cirka 215 uddannelsesmuligheder på videregående uddannelser. Med en studentereksamen fra Duborg-Skolen har man omkring 100 uddannelsesmuligheder mere. 86 procent af vores studenter afslutter deres studentereksamen med matematik på A-niveau, så det lyder helt forkert at rejse til Danmark for at få en eksamen, siger Heino Aggedam. Og det er primært det høje matematikniveau i Sydslesvig, der giver adgang til en hel række uddannelser som mange danske studenter ikke har. Her afslutter nemlig kun cirka en tredjedel af alle studenter med matematik på A-niveau.
- Det skal man også tænke på som ungt menneske – er det ikke nemmere for mig at finde den helt rigtige uddannelse, når jeg har 100 uddannelsesmuligheder mere, siger Heino Aggedam.
At 86 procent af alle Duborg-Studenter består matematik på A-niveau er for rektor også et bevis på, at matematikken ikke er en stor forhindring. - Vi har tre procent, der består på B-niveau og otte procent på C, og vi har kun tre procent af eleverne, som slet ikke får et niveau i matematik, og det svarer til tallene i Danmark, siger han
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg